link terbaru nowpoker88 Archives - Nowpoker88 | Situs Agen Online Poker Terpercaya
Tag: link terbaru nowpoker88 Tuis Vennote SEED Eductional Trust
Die eertydse CFN (Church and Community Facilitation Network) staan nou bekend as SEED Educational Trust. Die werk waarvoor CFN in kerke en gemeenskappe bekend geword het, gaan onder die SEED vaandel egter volstoom voort. Die bekendste hiervan is die kursus in Fasiliterende Leierskap en die Gevorderde Kursus in Fasilitering.
Gevorderde Kursus in Fasilitering
Geskryf deur Arnold Smit	|	18 Junie 2009
Posted in Vennote	- SEED Educational Trust
Die kursus in Fasiliterende Leierskap is ‘n voorvereiste vir die Gevorderde Kursus in Fasilitering. Terwyl eersgenoemde beskikbaar is vir alle leraars wat ‘n nuwe paradigma van leierskap wil leer behoefen, is laasgenoemde bedoel vir diegene wat hulle fasiliteringsvaardighede wil verbeter of wat aktief by fasilitering betrokke wil raak. So het verskillende kerkverbande en/of sinodes binne kerkverbande al die program gebruik om ‘n interne fasiliteringspan op te lei. Hiervoor het SEED Educational Trust ‘n opleidings- en begeleidingsmodel ontwikkel om so ‘n span die basiese vaardighede te leer en hulle dan oor ‘n langer periode tot selfstandigheid te mentor.
Teoretiese raamwerk: Fasiliteerders leer om weg te beweeg van ‘n lineêre na ‘n sistemiese benadering in fasilitering en veranderingsbestuur.
Instrumente en lense: Fasiliteerders leer om instrumente en lense te gebruik wat pas by ‘n sistemiese benadering in fasilitering en veranderingsbestuur.
Prosesontwerp: Fasilileerders leer hoe om betekenisvol by ‘n gemeente betrokke te raak en die fasiliteringsreis saam met hulle te onderneem.
Fasiliteringstyl: Fasiliteerders ontdek die rol en impak van persoonlike funksioneringsvoorkeure op die uitkomste van ‘n fasiliteringsproses.
Die kursus strek oor vier dae en word slegs deur SEED Educational Trust geakkrediteerde kursusfasiliteerders aangebied. ‘n Kerkverband of streeksinode wat ‘n fasiliteringspan tot stand wil bring, kontak SEED Educational Trust om die nodige reëlings daarvoor te tref.
SEED Educational Trust beskik oor verskeie kursusfasiliteerders wat in verskillende sektore werksaam is. Die volgende persone werk veral binne kerklike konteks:
D avid Newby
SEED Educational Trust se kantore is in Rondebosch in Kaapstad waar Letitia Sullivan alle navrae sal beantwoord en kontakbesonderhede sal verskaf. Kontak Letitia by
Tel: 021 685-0542
Arnold Smit is ‘n trustee van SEED Educational Trust en neem oorhoofse verantwoordelikheid vir alle opleiding wat aangebied word. Kontak Arnold by
Tel: 083 301-8713
In hierdie program word leraars gehelp om binne ‘n teologiese konteks na te dink en vaardighede te ontwikkel met betrekking tot die volgende:
Storie: Ontdek die kragtige impak van storie in die lewe van ‘n geloofsgemeenskap.
Vasgelooptheid: Identifiseer vasgelooptheid in gemeentesisteme, verstaan hoe dit ontwikkel en leer hoe om daarmee te werk.
Verandering: Verstaan die impak van verandering op die gedrag van mense en leer hoe om leiding te gee in die midde daarvan.
Konflik: Verstaan hoe konflik ontwikkel en leer hoe om dit effektief te bestuur.
Verhoudings: Verstaan die kompleksiteit van verhoudingsisteme in ‘n gemeente en leer hoe om ‘n gesonde omgewing vir saamwees en saamwerk te skep.
Self: Leer hoe om as leier gesonde self-definisie en –differensiasie te ontwikkel terwyl jy kontak behou met die verskeidenheid van verhoudingsisteme waarvoor jy verantwoordelik is.
Die kursus strek oor vier dae en word slegs deur SEED Educational Trust geakkrediteerde kursusfasiliteerders aangebied. Terwyl die kursus aanvanklik publiek aangebied is, het sinodes en kerkverbande veral in die jongste tyd daarvoor ‘n aanvraag gehad. Dit beteken dat prakties dat ‘n kerkverband, sinode, streeksinode of ring vir SEED Educational Trust nader en die reëlings word dienooreenkomstig getref.